Ammerud skole

Ammerud skole er en 1–7 skole (barneskole) i bydel Grorud i Oslo. Skolen åpnet høsten 1967, men ble revet og et nytt bygg stod klart til skolestart 2005. Skolen ligger sentralt på Ammerud. Skolen reflekterer det internasjonale bydelsområdet Ammerud med sine 535 elever fra mer enn 50 forskjellige nasjoner. Skolen er bygget rundt syv undervisningsbaser med egen idrettshall samt spesialrom som auditorium, matematek, mediatek og forskerrom. Ammerud skole ligger omkranset av turveier, barnehager og gamle gårdsanlegg. Eldresenteret Ammerudhjemmet med eget aktivitetshus og svømmebasseng ligger like ved. Turveiene, med broer og tunneler skjermer barna fra trafikken på Ammerudveien. Skolens elever sogner til Apalløkka ungdomsskole, beliggende nordvest på Ammerud, ved Lillomarka. I perioden fra 1984 til 2000 var Ammerud skole en barne- og ungdomsskole. I disse årene var Apalløkka skole nedlagt, men gjenåpnet renovert i 2000. Da tok Apalløkka over trinnene 8–10 fra Ammerud skole. Rektorer 2022–: Ann Elisabeth Kallevik (fra Svarttjern skole) 2021: Jan Ljøner (midlertidig, fra Foss videregående skole, til Korsvoll skole) 2015–2021: Kiet Minh Dang 2013–2015: Eva Kjøge (fra Møllergata skole) 2013: Espen Wannebo (fungerende) 2005–2013: Tone Skolbekken Nordstrøm (til Haugenstua skole) –2005: Åse Vigdis Degerud (til Korsvoll skole) 1967–?: Finn Gundersen Ammerud skoles musikkorps Ammerud skoles musikkorps ble første gang stiftet i 1968, og korpset vokste raskt til nesten 100 musikanter. I 1980-årene merket korpset en markant tilbakegang og i 1992 ble det bestemt å nedlegge korpsdriften. Korpset ble stiftet på nytt 13. desember 1996. Det startet med 23 medlemmer og etter fem år steg antallet til 81. Det er nå et av de største skolekorpsene i Oslo. Referanser Eksterne lenker (no) Offisielt nettsted (en) Ammerud skole – kategori av bilder, video eller lyd på Commons Korpsets hjemmeside Arkivert 16. oktober 2007 hos Wayback Machine.